CELEX: 32020R0748
Language: mt
Date: 2020-06-01 00:00:00
Title: Regolament tal-Kummissjoni (UE) 2020/748 tal-1 ta’ Ġunju 2020 li jistabbilixxi l-għeluq tas-sajd għall-petriċi fiż-żoni 8c, 9 u 10; fl-ilmijiet tal-Unjoni tas-CECAF 34.1.1 għal bastimenti li jtajru l-bandiera ta’ Franza

8.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 178/4
               
            
         REGOLAMENT TAL-KUMMISSJONI (UE) 2020/748
         tal-1 ta’ Ġunju 2020
         li jistabbilixxi l-għeluq tas-sajd għall-petriċi fiż-żoni 8c, 9 u 10; fl-ilmijiet tal-Unjoni tas-CECAF 34.1.1 għal bastimenti li jtajru l-bandiera ta’ Franza
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b’mod partikulari l-Artikolu 36(2) tiegħu,
         Billi:
         
                     (1)
                  
                  
                     Ir-Regolament tal-Kunsill (UE) 2020/123 (2) jistabbilixxi l-kwoti għall-2020.
                  
               
                     (2)
                  
                  
                     Skont l-informazzjoni li waslet għand il-Kummissjoni, il-qabdiet tal-istokk tal-petriċi fiż-żoni 8c, 9 u 10; L-ilmijiet tal-Unjoni tas-CECAF 34.1.1 minn bastimenti li jtajru l-bandiera ta’ Franza jew li huma rreġistrati fi Franza eżawrew il-kwota allokata lilhom għall-2020.
                  
               
                     (3)
                  
                  
                     Għalhekk jeħtieġ li jiġu pprojbiti ċerti attivitajiet tas-sajd għal dak l-istokk,
                  
               ADOTTAT DAN IR-REGOLAMENT:
         
            Artikolu 1
            Eżawriment tal-kwota
            Il-kwota tas-sajd allokata lil Franza għall-istokk tal-petriċi fiż-żoni 8c, 9 u 10; L-ilmijiet tal-Unjoni tas-CECAF 34.1.1 għall-2020 imsemmija fl-Anness għandhom jitqiesu bħala eżawriti mid-data stipulata f’dak l-Anness.
         
         
            Artikolu 2
            Projbizzjonijiet
            
               1.   Is-sajd għall-istokk imsemmi fl-Artikolu 1 minn bastimenti li jtajru l-bandiera ta’ jew li huma rreġistrati fi Franza għandu jiġi pprojbit mid-data stipulata fl-Anness. B’mod partikolari, għandu jkun ipprojbit li jsir tiftix għall-ħut, tfigħ, issettjar jew ġbid tal-irkaptu tas-sajd għall-finijiet tas-sajd ta’ dak l-istokk.
            
            
               2.   It-trasbord, iż-żamma abbord, l-ipproċessar abbord, it-trasferiment, it-tqegħid f’gaġeġ, is-simna u l-ħatt l-art ta’ ħut u ta’ prodotti tas-sajd minn dak l-istokk li jinqabdu minn dawk il-bastimenti għandhom jibqgħu awtorizzati għall-qabdiet meħuda qabel dik id-data.
            
            
               3.   Qabdiet mhux intenzjonati ta’ speċijiet minn dak l-istokk minn dawk il-bastimenti għandhom jinġiebu u jinżammu abbord il-bastimenti tas-sajd, jiġu rreġistrati, jinħattu l-art u jinqatgħu mill-kwoti f’konformità mal-Artikolu 15 tar-Regolament (UE) Nru 1380/2013 tal-Parlament Ewropew u tal-Kunsill (3).
            
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Ġunju 2020.
            
               
                  Għall-Kummissjoni
               
               
                  f’isem il-President
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2020/123 tas-27 ta’ Jannar 2020 li jistabbilixxi għall-2020 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 25, 30.1.2020, p. 1).
         
            (3)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
      
      
         
            ANNESS
            
                        Nru
                     
                     
                        05/TQ/123
                     
                  
                        Stat Membru
                     
                     
                        Franza
                     
                  
                        Stokk
                     
                     
                        ANF/8C3411
                     
                  
                        Speċi
                     
                     
                        Petriċi (Lophiidae)
                     
                  
                        Żona
                     
                     
                        8c, 9 u 10; fl-ilmijiet tal-Unjoni tas-CECAF 34.1.1
                     
                  
                        Data tal-Għeluq
                     
                     
                        11.5.2020